burgasdotpro/wikipedia huggingface dataset:
Brankár (ľadový hokej)

Hokejový brankár je člen hokejového tímu. Jeho hlavnou činnosťou je zabrániť puku prekročenie bránkovej čiary, čiže zabrániť tzv. gólu.
História.
Pozícia brankár sa v začiatkoch ľadového hokeja výrazne neodlišovala od hráča v poli, a čo sa vybavenia týka do značnej mierky ani herný štýl. Prvé hokejové pravidlá, tzv . halifaxské, ešte aj nerozlišovali pozíciu hráčov na ľade a tak sa úloha brankára prešla na hráča, čo bol najbližšie k bránke. Pozícia hráčov na ľade určovali až pravidlá montrealské. Spočiatku mohli brankári, ako jediný hráči na ihrisku, zastaviť pohyb puku rukou. Nesmel ho však držať ani hádzať. Brankár nesmel sadať, kľakať ani padať na ľad. Na miesto brankár sa v priebehu hry mohol presunúť hociktorý z obrancov.
Prvá súčasť výstroja, ktorou sa začali brankári líšiť od hráčov v poli, boli chrániča tela. Používali sa chrániče vypožičané z iných športov, medzi nimi napríklad kriketové. Aj keď sa používali už začiatkom 90. rokoch 19. storočia (azda prvý ich použil roku 1891 Seen Clearly), ich popularitu naštartovalo až víťazstvo tímu Winnipeg Victorias nad Montreal Victorial 14. februára 1896 v boji o Stanley Cup. George Merritt s kriketovymi chráničom na korčule udržal v zápase čisté konto a postaral sa o veľkú senzáciu a tiež o rozšírenie „betónov" medzi ostatných brankárov.
V roku 1905 prišiel Percy LeSeuer s novým typom hokejky, tú ešte vylepšil v roku 1910 Riley Hern. Od roku 1907 začali brankári používať špeciálnu rukavicu a od roku 1915 dômyselnejšie chrániče rôznych častí tela.
Zmeny vo výstroji boli hlavnou mierou zapríčinené novým herným štýlom, začiatkom 20. storočia sa hra začala zrýchľovať a stávala sa kontaktnejšou. To samozrejme viedlo aj do zmeny brankárskeho štýlu. Kým v počiatkoch riešili väčšinu herných situácii postojačky, po zavedení bránkoviska (1905), v ktorom už útočník nesmel strieľať, ale len dorážať odrazený puk, tieto situácie riešili brankári podrepom a priložením hokejky na ľad.
Brankári svoje telo síce stále viac a viac chránili proti zásahom puku alebo súperovým hokejkám, veľmi dlho si však akokoľvek odmietali chrániť hlavu. Prvý brankár medzi profesionálmi, ktorý sa objavil na ľade s ochranou tváre bol Clint Benedict 20. februára 1930. Na sklonku kariéry utrpel po zásahu puku zlomeninu nosa a lícnej kosti, ale vrátil sa ešte v dvoch stretnutiach na ľad s maskou skombinovanou z masky pre americký futbal a pre box. Kým medzi amatérmi bolo používanie masiek relatívne časté, na profesionálnej úrovni boli dlho nechcené. Povinnou súčasťou výstroja sa stala až v priebehu 70. rokov 20. storočia.
Brankár

Brankár alebo publicisticky gólman (z ) je špecifická hráčska funkcia vo väčšine bránkových športových hier, hráč strážiaci bránku. Jeho úlohou je bezprostredne brániť vstreleniu gólu súperovým tímom chytením či odrazením (vyrazením, odkopnutím a pod.) lopty, loptičky či puku.
Kvôli svojej ochrane a na uľahčenie hry má pravidlami stanovené výhody. Obvykle je od spoluhráčov odlíšený dresom alebo zvláštnym výstrojom. Funkcia brankára sa vyskytuje vo futbale, hádzanej, ľadovom hokeji, pozemnom hokeji, florbale, hurlingu, bandyhokeji, lakrose, vodnom póle a i.
Ďuro

Ďuro môže byť:
Finančný derivát

Finančný derivát (angl. "financial derivative") môže byť:
Forward

Forward (iné názvy: forwardový kontrakt, forwardový obchod, forwardová operácia) je zmluva medzi dvoma stranami uzavretá v súčasnosti o povinnosti predať alebo kúpiť nejaké (tzv. podkladové) aktívum v stanovenom čase v budúcnosti za cenu stanovenú vopred v súčasnosti, pričom obchod sa uskutočňuje mimo burzy (OTC - over the counter). 
V širšom zmysle (nie v tomto článku) forward zahŕňa:
Subjekt, ktorý predáva podkladové aktívum sa dostáva do tzv. krátkej pozície (short) a naopak kupujúci subjekt do tzv. dlhej pozície (long).
Tomáš Halász

Tomáš Halász (* 25. máj 1990, Košice) je slovenský hokejový brankár pôsobiaci v tíme HK Trebišov.
Klubový hokej.
Halász je košickým odchovancom. V najvyššej slovenskej súťaži debutoval v sezóne 2009/2010, kedy za HC Košice odchytal 9 zápasov s 89% úspešnosťou zákokov. V sezóne 2010/2011 vytvoril v Košiciach duo s Júliusom Hudáčkom. Príležitosť dostal v trinástich zápasoch, v ktorých dosiahol úspešnosť zásahov 94,27%, v priemere inkasoval len 1,48 gólu a vychytal štyri čisté kontá. V sezóne 2011/2012 odchytal v Košiciach len štyri zápasy, dosiahol v nich 88% úspešnosť zákrokov. V nasledujúcej sezóne 2012/2013 sa dohodol na hosťovaní s českým klubom HC Olomouc, zároveň si vyskúšal aj pozíciu brankárskej dvojky v extraligových Vítkoviciach. Po skončení sezóny sa s Olomoucom dohodol na predĺžení spolupráce, v 25 zápasoch dosiahol 95% úspešnosť s priemerom 1.62 inkasovaného gólu na zápas a tímu pomohol vybojovať postup do Tipsport extraligy. Pred sezónou 2014/2015 sa dohodol na zmluve s tímom HC Pardubice. Za Pardubice napokon nastúpil len v siedmich zápasoch, niekoľko zápasov tejto sezóny odohral aj v kluboch z nizšej súťaže LHK Jestřábi Prostějov a HC Dukla Jihlava. V sezóne 2015/2016 pôsobil v klube HC Košice. V devätnástich zápasoch základnej časti mal 93.86 percentuálnu úspešnosť zákrokov a priemer 1.36 inkasovaného gólu na zápas. Po skončení sezóny sa však s vedením materského klubu nedohodol na pokračovaní spolupráce. Pred sezónou 2016/2017 absolvoval skúšku v Litvínove, po ktorej si vedenie klubu ponechalo iného brankára. Následne sa na hosťovanie do konca sezóny upísal klubu z najvyššej českej súťaže BK Mladá Boleslav. Sezónu 2017/2018 odohral v českom tíme HC Orli Znojmo pôsobiacom v rakúskej EBEL lige.
Vnútrozemský štát

Vnútrozemský štát je taký štát, ktorého štátna hranica sa nedotýka mora. Väčšinou sa za nevnútrozemské považujú len tie štáty, ktoré majú spojenie so svetovým oceánom. V súčasnosti je 44 suverénnych a 5 medzinárodne čiastočne uznaných štátov vnútrozemských. Za vnútrozemské sa teda považujú napríklad štáty okolo Kaspického mora (Kazachstan, Azerbajdžan a Turkménsko), pokiaľ nemajú spojenie so svetovým oceánom inde (Irán, Rusko).
Zoznam.
 Štáty susediace iba s vnútrozemskými štátmi
 Štáty ležiace na brehu Kaspického mora
Termínový kontrakt

Termínový kontrakt môže byť:
Futures

Futures (- to je jednotné číslo aj množné číslo; iné názvy: future (jednotné číslo, futures množné číslo), futurita, kontrakt future(s), operácia future(s), futuritný kontrakt, futuritná operácia, futuritný obchod; termínový kontrakt) je zmluva medzi dvomi stranami uzatvorená v súčasnosti o povinnosti predať alebo kúpiť nejaké (tzv. podkladové) aktívum v (štandardizovanom) určenom čase v budúcnosti za cenu určenú v súčasnosti, pričom obchod sa uskutočňuje v štandardizovanej podobe (najmä štandardizovanom množstve) na burze.
Je to teda obdobný produkt ako forward (niekedy sa považuje za osobitnú podobu forwardu) s niekoľkými odlišnosťami. Futures sa obchodujú na burze, sú to vysoko štandardizované kontrakty čo sa týka objemu a splatnosti (každú 3. stredu mesiaca marec, jún, september, december). Pri uzatváraní kontraktu sú obidva subjekty povinné zložiť tzv. margin (do slovenčiny sa to prekladá ako doplnenie zabezpečenia, marža, záloha, či depozitum) ako vklad v clearingovej ústredni na burze. Ústredňa preberá na seba riziko z obchodov (neuhradenie záväzku klientom nenesie druhý klient, ale ústredňa). Tento počiatočný vklad (initial margin) je iba niekoľko percent z celkového dohodnutého kontraktu (pákový efekt). Účty klientov fungujú na každodennom zúčtovaní zisku a strát na základe rozdielu medzi uzatváracími kurzami bežného a minulého dňa.
Future

Future môže byť:
Swap

Swap (vyslov svop alebo svap; z angl. swap – vzájomná výmena) alebo swapová operácia môže byť:
Swap (derivát)

Swap (iné názvy: swapový obchod, swapová operácia, swapový kontrakt; zriedkavo výmena ; z angl. "swap - vzájomná výmena") je termínová zmluva, ktorou sa dva ekonomické subjekty zaväzujú vymeniť si medzi sebou buď dohodnuté predmetné aktíva alebo finančné toky za vopred pevne stanovených podmienok. 
Druhy.
Úrokový swap (IRS - interest rate swap): jeden z najčastejšie uzatváraných druhov swapových obchodov, ktoré ekonomické subjekty využívajú najmä na optimalizáciu svojich aktív a pasív. Je to termínová zmluva, v ktorej sa subjekty zaväzujú previesť si predom dohodnuté finančné toky odpovedajúce úrokovým platbám za teoreticky si vzájomne poskytnuté rovnako veľké úvery, denominované v rovnakej mene. To znamená, že si medzi sebou vyplatia iba rozdiel dohodnutých úrokov, nikto nikomu nedlží istinu. 
Menový swap (currency swap): subjekty si vzájomne vymenia úrokové platby denominované v dvoch rôznych menách, pričom na začiatku a na konci dochádza i k výmene nominálnych hodnôt podkladových mien za dohodnutý kurz. 
Devízový swap (foreign exchange swap): na začiatku sa nakúpi jedna mena proti druhej mene za aktuálny spotový kurz; následne v okamihu splatnosti kontraktu realizovaný spätný predaj potom prebehne za vopred dohodnutú termínovú cenu.
Opcia (derivát)

Opcia (iné názvy: opčná zmluva, opčný kontrakt, opčný obchod) je právo kúpiť (alebo alternatívne: právo predať) v stanovenom okamihu (alebo alternatívne: do stanoveného okamihu) nejaký podkladový nástroj za vopred stanovenú cenu (tzv. realizačnú cenu). 
Predávajúci opcie sa nazýva aj vypisovateľ opcie; kupujúci opcie aj držiteľ/majiteľ opcie.
Držiteľ opcie má (ako je vyššie uvedené) "právo" na kúpu/predaj, toto právo má možnosť využiť alebo nevyužiť, t.z. má právo voľby (teda "opciu"). Vypisovateľ opcie však má naopak povinnosť držiteľovi podkladový nástroj predať/kúpiť, ak sa držiteľ opcie rozhodne, že svoju opciu využije.
Call opcia vs. put opcia.
Call čiže kúpna opcia je právo na nákup podkladového nástroja v stanovenom termíne a za stanovenú cenu. 
Put čiže predajná opcia je právo na predaj podkladového nástroja v stanovenom termíne a za stanovenú cenu.
Príklad: Slovenský subjekt nakúpil v máji "call opciu" na nákup dolára v termíne dodania júl. Realizačnú cenu (SP-strike price) si dohodol na 29 $/EUR, prémia je 1 $/EUR (túto prémiu musí zaplatiť, či už kontrakt využije alebo nie). Ak sa v júni dajú na trhu nakúpiť eurá za 31 $/EUR, subjekt uplatní opciu(má nárok na nákup), teda nakúpi eurá za 29 $/EUR, plus k tomu pripočíta prémiu 1 $/EUR. Celkový náklad na nákup je 30 $/EUR. Môže ísť na trh a predať tieto eurá za 31 $/EUR a tým dosiahne zisk 1 euro na dolár. Ak bude kurz $/EUR v júni na trhu 30 $/EUR subjekt využije opciu: nakúpi za 29+1 $/EUR - žiaden zisk ani strata. Pri kurze 29 $/EUR na trhu je subjekt indiferentný medzi plnením opcie alebo jej prepadnutím a nákupom na spotovom trhu: pri uplatnení opcie platí 29+1, pri nákupe na trhu platí 29, no musí zaplatiť prémiu vo výške 1 $/EUR, to znamená že vždy platí 30 $/EUR. Pri kurze nižšom než realizačná cena(teda 29 $/EUR) subjekt nikdy neuplatní opciu, nakupuje na spotovom trhu a jeho maximálna strata je 1 $/EUR. Pri kurzoch vyšších než SP+prémia dosahuje vždy zisk.
Opcia

Opcia môže byť:
Opcia alebo opčná zmluva alebo opčný kontrakt môže byť v (najmä anglosaskom) práve a ekonomike:
Alexander Rybak

Alexander Rybak (, ; * 13. máj 1986, Minsk, Bielorusko, Sovietsky zväz) je nórsky hudobník, skladateľ a spevák, pôvodom z Bieloruska.
Matka Natallia Valiantsinauna Rybaková (nar. 1959) je pianistka a otec Ihar Aliaxandravič Rybak (nar. 1954) hrá na husle. Rodina bývala v Bielorusku až do Alexandrových 6 rokov. Potom sa presťahovali do Nórska, do mestečka Nessoden na predmestí Osla, kde stále pôsobí.
Detstvo.
Štvorročný Alexander sa spolu s rodičmi presťahoval do Nórska, kde jeho otec dostal pracovnú ponuku. Ako päťročný začal hrať na husliach a piane. Ako šesťročný sa vrátil do Minska, začal študovať na hudobnej škole v Bieloruskej štátnej hudobnej akadémii. Po návrate do Nórska vyštudoval konzervatórium v Osle (Norwegian Academy of Music).
Hudobná kariéra.
Spolu so svojím otcom Alexander účinkoval ako hudobník v nórskom muzikáli "Morten Haketa". Hudobné turné pôsobilo v Európe, Amerike a Číne. V roku 2006 vyhral nórsku súťaž mladých talentov Kjempesjansen skladbou „Foolin'“. 
Koncertoval spolu s najznámejším nórskym mládežníckym symfonickým orchestrom Ung Symfoni. Ako svoje hudobné idoly označuje spevák Mozarta, The Beatles a Stinga. Získal cenu Andersa Yahresa v oblasti kultúry. S folkovou piesňou „Fairytale“ - Rozprávka, ktorú Rybak sám napísal, získal v nórskom národnom turné Eurovision-2009 700 tisíc hlasov od divákov. 16. mája 2009 sa v Moskve stal víťazom Eurovision-2009 s 387 bodmi. Získal o 169 bodov viac, ako druhý v poradí (Yohanna so skladbou Is It True z Islandu). Zvíťazil s najvyšším skóre aké kedy bolo na Eurovision Song Contest dosiahnuté. Jeho počet fanúšikov každým dňom narastá, dôkazom nie je len jeho oficiálna stránka na Facebooku, ale aj na jeho kanál AlexanderRybakVideo za ktorý dostal v roku 2014 od YouTube strieborný play button za 100 000 odoberateľov.
Sílvia Solerová Espinosová

Sílvia Solerová Espinosová, (* 19. november 1987, Elche) je súčasná španielska profesionálna tenistka.
Marco Crugnola

Marco Crugnola (* 24. máj 1983, Varese, Taliansko) je súčasný taliansky profesionálny tenista.
Dominik Pec

 
Dominik Pec (* 15. január 1985, Košice) je slovenský hokejový brankár.
Klubový hokej.
Odchovanec košického hokeja hral v klube HKm Humenné a v ďalšej sezóne prestúpil do klubu HK Lietajúce kone Prešov. Sezónu 2008/09 odchytal v klube HK Trebišov. V sezóne 2009/10 sa stal dvojkou HC Košice, kde pôsobil ako juniorský brankár, ale po jeho nepresvedčivých výkonoch skončil na farme HC Košice v Bardejove ako brankárska jednotka.
Medzinárodný deň prostitútok

Medzinárodný deň prostitútok je od roku 1975 2. jún. Ide o spomienkový deň, založený organizáciami na ochranu a podporu prostitútok. V roku 1975 v Lyone vo Francúzku obsadilo viac než sto prostitútok kostol Saint-Nizier, aby tým upozornili na svoju katastrofálnu situáciu. Tento štrajk sa čoskoro rozšíril do celej krajiny a bol sprevádzaný policajnými represáliami. V dnešnej dobe sa vytvárajú spolky sexworkerov podobné odborom, v ktorých sa sexworkeri snažia presadiť spoločenskú akceptáciu svojej práce.
Voxel

Voxel (zloženie anglických slov "volumetric", slovensky objemový, a "pixel") je častica objemu, predstavujúca hodnotu v pravidelnej mriežke trojdimenzionálneho priestoru počítačovej grafiky. Je to vlastne analógia k pixelu, ktorý reprezentuje 2D grafiku. Voxely sa používajú najčastejšie pri vizualizácií a analýze lekárskych a vedeckých dát. Existujú aj objemové displeje, ktoré v nich udávajú svoje rozlíšenie – napr. 512×512×512 voxelov.
Jan Kopecký

Jan Kopecký môže byť:
Definícia typu dokumentu

Definícia typu dokumentu (angl. "Document Type Definition", skr. DTD) je súbor pravidiel na deklarovanie (opis štruktúry) konkrétneho typu dokumentu (napr. dátové záznamy inventára). Označenie sa používa aj pre konkrétne implementácie DTD, pretože DTD sa opisuje v rámci špecifikácií SGML alebo XML.
DTD obmedzuje množinu prípustných dokumentov spadajúcich do daného typu alebo triedy. DTD tak napríklad vymedzuje jazyky HTML a XHTML.
Štruktúra triedy alebo typu dokumentu je v DTD opísaná pomocou opisu jednotlivých značiek (alebo tiež elementov) a atribútov. Opisuje ako môžu byť značky navzájom usporiadané a vnorené. Vymedzuje atribúty pre každú značku a typ týchto atribútov.
DTD je pomerne starý a málo expresívny "jazyk". Jeho ďalšia nevýhoda je, že DTD samotný nie je XML súbor. Silnejšie jazyky na opis XML dokumentov sú napríklad XML Schema, RELAX NG, Schematron alebo DSD, ktoré sú už samy o sebe vo formáte XML.
Príklad DTD dokumentu.
Príklad veľmi jednoduchého DTD dokumentu (príklad.dtd):
 &lt;!ELEMENT človek (meno, adresa*)&gt;
 &lt;!ELEMENT meno (#PCDATA)&gt;
 &lt;!ELEMENT adresa (ulica?, číslo?, mesto)&gt;
 &lt;!ELEMENT ulica (#PCDATA)&gt;
 &lt;!ELEMENT číslo (#PCDATA)&gt;
 &lt;!ELEMENT mesto (#PCDATA)&gt;
Tento DTD dokument definuje triedu XML dokumentov, ktoré majú koreňovú značku codice_1, obsahujúcu práve jednu značku codice_2 a žiadnu alebo viac značiek codice_3 a tak ďalej.
Preto napríklad tento XML dokument patrí do takto vymedzenej triedy XML dokumentov:
Němčičky (okres Břeclav)

Němčičky je obec v Česku v okrese Břeclav v Juhomoravskom kraji. 28. júna 2006 tu žilo 614 obyvateľov.
Patrik Berglund

Patrik Berglund (* 2. jún 1988, Västerås, Švédsko) je švédsky hokejista hrajúci za klub NHL St. Louis Blues. V klube nosil číslo 21. Bol draftovaný v prvom kole na 23. mieste klubom St. Louis Blues v roku 2006.
Kariéra.
Patrik Berglund začal svoju profesionálnu kariéru vo švédskom druholigovom klube VIK Västerås HK sezóne 2005/06. V tomto klube ostal tri sezóny a odišiel do zámoria. V zámorí podpísal nováčikovskú zmluvu s tímom St. Louis Blues do júla 2011. Prvý gól dal 13. októbra proti Torontu. V St. Louis ho tréner Andy Murray na konci sezóny postavil do útoku s T. J. Oshiem a Davidom Pennerom, kým obidvaja sú nováčikova a len David Penner hrá druhým sezónu. Nakoniec St. Louis postúpil do play-off a Berglund bol vyhlásený za najväčšie prekvapenie ligy. V klube bol najlepší v hodnotení plus/mínus a bol kandidátom na Calder Memorial Trophy pre najlepšieho nováčika NHL. V play-off narazil jeho klub na Vancouver Canucks a prehrali 4-0 na zápasy a sám nezaznamenal ani jeden bod. Druhá sezóna sa mu veľmi nepodarila a získal len 26 bodov.
Reprezentácia.
Patrik Berglund reprezentoval Švédsko na majstrovstvách sveta juniorov v rokoch 2007 a 2008. V roku 2008 získal na MSJ striebro po porážke s Kanadou vo finále turnaja. Ale na majstrovstvách sveta v roku 2009 získal so Švédskom bronzovú medailu po výhre 4-2 nad USA v boji o tretie miesto.
Dávid Halász

Dávid Halász (* 8. september 1986, Košice) je bývalý slovenský hokejový obranca.
Klubový hokej.
Odchovanec klubu HC Košice hral za juniorov, v sezóne 2001/02 odohral v A mužstve Košíc 1 extraligový zápas. Sezóna 2003/04 mu priniesla odchod do Kanadskej juniorskej lige (OHL) kde pôsobil v mužstve Ottawa 67's(od roku 2003-2005) a potom išiel hosťovať do klubu London Knights do konca sezóny 2005/06. Návrat na slovenské klziská priniesla sezóna 2006/07, keď sa upísal Žiline na 1 sezónu. V sezóne 2007/08 hral v mužstve Hk Nitra. V sezóne 2009/10 sa vrátil do rodných Košíc, kde hral s číslom dresu 3.
Interwetten Austrian Open Kitzbühel 2009

Interwetten Austrian Open Kitzbühel 2009 bol tenisový turnaj mužov, ktorý sa konal v dňoch od 17. do 23. mája 2009 na otvorených antukových dvorcoch v rakúskom meste Kitzbühel. Titul v dvojhre získal Španiel Guillermo García López, ktorý vo finále porazil Francúza J. Benneteaua. Bol to jeho prvý titul v dvojhre na okruhu ATP. Titul vo štvorhre získali Brazílčania Marcelo Melo a André Sá, ktorí vo finále porazili rumunský pár Andrei Pavel, Horia Tecau. Pre oboch to bol šiesty titul vo štvorhre na okruhu ATP. 
Víťazi.
Dvojhra mužov.
 Guillermo García López vs. Julien Benneteau 3-6 7-61 6-3
Štvorhra mužov.
 Marcelo Melo / André Sá vs. Andrei Pavel / Horia Tecau 69-7 6-2 10-7
Mužská dvojhra na Interwetten Austrian Open Kitzbühel 2009

Mužská dvojhra na Interwetten Austrian Open Kitzbühel 2009 sa hrala ako súčasť Interwetten Austrian Open Kitzbühel 2009 od 17. do 23. mája 2009. Titul získal Španiel Guillermo García López, ktorý vo finále porazil Francúza J. Benneteaua 3-6 7-61 6-3. Bol to jeho prvý titul v dvojhre na okruhu ATP.
Mužská štvorhra na Interwetten Austrian Open Kitzbühel 2009

Mužská štvohra na Interwetten Austrian Open Kitzbühel 2009 sa hrala ako súčasť Interwetten Austrian Open Kitzbühel 2009 od 18. do 23. mája 2009. Titul získali Brazílčania Marcelo Melo a André Sá, ktorí vo finále porazili rumunský pár Andrei Pavel, Horia Tecau 6-79 6-2 10-7. Pre oboch to bol šiesty titul vo štvorhre na okruhu ATP.
Kombinácia (kombinatorika)

Kombinácia, presnejšie kombinácia "k - tej" triedy z "n" prvkov množiny M je ľubovoľná "k"-prvková podmnožina "n"-prvkovej množiny "M". Počet všetkých kombinácií "k"-tej triedy sa teda často využíva pri riešení úloh, kde je potrebné zistiť, koľkými spôsobmi možno vybrať spomedzi "n" prvkov skupinu "k" prvkov, pričom nezáleží na poradí výberu.
Takto definované kombinácie sa niekedy tiež označujú ako kombinácie bez opakovania, keďže koncept množiny a podmnožiny neumožňuje zachytiť fenomén opakovania prvkov. Existujú však aj kombinácie s opakovaním, ktorých počet je počet možností, ako vybrať "k" prvkov spomedzi "n" tak, že sa môžu aj opakovať.
Kombinácie bez opakovania.
Definícia.
Kombinácie bez opakovania "k"-tej triedy z "n" prvkov množiny "M" je ľubovoľná "k"-prvková podmnožina množiny "M". Z toho vyplýva, že množinu všetkých kombinácií "k"-tej triedy z množiny M definujeme ako podmnožinu potenčnej množiny množiny "M" (označujeme "P(M)") takú, že obsahuje práve všetky "k"-prvkové množiny patriace do tejto potenčnej množiny. Takúto podmnožinu označujeme formula_1. Platí teda, že množina všetkých kombinácií bez opakovania "k"-tej triedy z množiny "M" je definovaná ako:
Počet kombinácií bez opakovania.
Aj keď uvedená definícia korektne definuje kombinácie bez opakovania ako kombinatorické štruktúry, nedáva ešte žiadnu informáciu o ich počte. Preto vzorec poskytujúci túto informáciu treba dokázať ako samostatnú vetu.
Ak definujeme symbol
(tento symbol nazývame kombinačné číslo, alebo, pre súvis s binomickou vetou aj binomický koeficient) tak potom pre počet všetkých kombinácií "k"-tej triedy z "n" prvkov množiny "M" platí:
Táto veta sa dokazuje s pomocou vety o počte variácií bez opakovania "k"-tej triedy z "n" prvkov množiny "M". Pri dôkaze sa využíva fakt, že počet kombinácií bez opakovania je rovnaký ako počet tried ekvivalencie na množine všetkých variácií, kde dve variácie sú spolu v jednej triede práve vtedy, keď je obraz obi dvoch (variácia je špeciálny druh zobrazenia) rovnaká množina a fakt, že počet variácií v jednej takejto triede ekvivalencie je "k!".
Príklad.
V spoločnosti 5 osôb (a, b, c, d, e) každá osoba podá každej osobe ruku. Koľko bude podaní rúk?
Riešenie: formula_5
Kombinácie s opakovaním.
Definícia.
Kombinácie s opakovaním "k"-tej triedy z "n" prvkov množiny "M" definujeme ako triedy ekvivalencie na množine všetkých variácií s opakovaním, kde dve variácie s opakovaním sú v relácii ekvivalencie práve vtedy, ak sa na každý prvok množiny "M" zobrazí v oboch variáciách rovnaký počet prvkov, t. j. ak pre variácie "f", "g" platí:
Alternatívne definície využívajú napr. pojem multimnožiny.
Počet kombinácií s opakovaním.
Počet všetkých kombinácií s opakovaním "k"-tej triedy z "n" prvkov množiny "M" je:
alebo
Príklad.
Koľko rôznych súčinov dvoch činiteľov možno utvoriť z čísel 2, 3, 5, 7, 11?
Riešenie: formula_9
Michal Grman

Michal Grman (* 30. júl 1982, Liptovský Mikuláš) je bývalý slovenský hokejový obranca. 
Odchovanec MHk 32 Liptovský Mikuláš. V sezóne 2002/03 pôsobil v ŠaHK Banská Bystrica, potom odišiel do Nitry, kde odohral iba 10 zápasov a následne sa vrátil do pôvodného klubu MHk 32 Liptovský Mikuláš, kde v tej istej sezóne odohral 16 zápasov a na jej konci odišiel do Česka do druholigového tímu HC Sareza Ostrava, ktorému dopomohol k postupu do 1. českej ligy. V sezóne 2005/06 prestúpil do českého klubu HC Prostějov, kde odohral 12 zápasov, v ktorých nebodoval. V tej istej sezóne sa vrátil do tímu MHk 32 Liptovský Mikuláš. V sezóne 2007/08 odohral sezónu v MsHK Žilina. V ďalšej sezóne sa znovu vrátil domov do Liptovského Mikuláša, ale dlho tam neostal, nakoľko v tíme HC Košice bola veľká maródka v obrane, odišiel do tohto tímu na hosťovanie. Pôvodne tam mal ostať do februára, ale nakoniec predĺžil hosťovanie do konca sezóny, čo sa mu vyplatilo a pomohol tak tímu HC Košice získať titul Majstra Slovenska pre sezónu 2008/09. Pred začiatkom sezóny 2009/10 sa upísal tímu HC Košice na 4 sezóny.
V novembri 2012 sa stal posilou českého extraligového klubu HC Energie Karlovy Vary. Po dvoch sezónach podpísal zmluvu s kazašským klubom Ertis Pavlodar.
Reprezentácia.
V slovenskom drese odohral 4 zápasy, v ktorých neskóroval.
Kombinácia

Kombinácia môže byť:
Warsaw Open 2009

Warsaw Open 2009 bol tenisový turnaj žien, ktorý sa konal v dňoch od 18. do 23. mája 2009 na otvorených antukových dvorcoch v poľskom meste Varšava. Titul v dvojhre žien získala Rumunka Alexandra Dulgheruová, ktorá vo finále porazila Ukrajinku A. Bondarenkovú. Bol to jej prvý titul v dvojhre na okruhu WTA. Titul vo štvorhre žien získali Američanky Raquel Kopsová-Jonesová a Bethanie Matteková-Sandsová, ktoré vo finále porazili čínsky pár Jen C’, Čeng Ťie. Pre R. Kopsová-Jonesovú to bol tretí a pre B. Sandsovú siedmy titul vo štvorhre na okruhu WTA. 
Víťazi.
Dvojhra žien.
 Alexandra Dulgheruová vs. Aľona Bondarenková 7-63 3-6 6-0
Štvorhra žien.
 Raquel Kopsová-Jonesová / Bethanie Matteková-Sandsová vs. Jen C’ / Čeng Ťie 6-1 6-1
Ženská dvojhra na Warsaw Open 2009

Ženská dvojhra na Warsaw Open 2009 sa hrala ako súčasť Warsaw Open 2009 od 18. do 23. mája 2009. Titul získala Rumunka Alexandra Dulgheruová, ktorá vo finále porazila Ukrajinku A. Bondarenkovú 7-63 3-6 6-0. Bol to jej prvý titul v dvojhre na okruhu WTA.
Radek Deyl

Ing. Radek Deyl (* 14. september 1989, Košice) je slovenský hokejový obranca.
Klubový hokej.
Deyl je odchovancom HC Košice. V rokoch 2003 až 2007 hral za 18-ročných a v roku 2007 za košickú dvadsiatku. V sezóne 2007/08 pôsobil v klube HK VTJ Trebišov. V ďalšej sezóne sa zúčastnil projektu SR 20, v ktorom hráči do 20 rokov hrali s klubmi extraligy. 
Po juniorskom šampionáte sa vrátil do rodného HC Košice, s ktorým získal 4 tituly z toho jedinečný majstrovský hetrik. Na konci sezóny 2014/2015 prestúpil do českého tímu HC Energie Karlovy Vary, kde spolu odohral 56 zápasov. Sezónu 2015/16 dohral v drese Košíc. V auguste 2017 podpísal zmluvu s HC Nové Zámky. Tu odohral len 11 zápasov, následne prestúpil do druholigového klubu HK Dukla Ingema Michalovce. V novembri 2017 podpísal zmluvu s talianskym klubom Gherdëina.
Nasledujúce dve sezóny odohral vo francúzskej Ligue Magnus, za Štrasburg a Nice.
Od sezóny 2020/21 hrá za svoj materský klub HC Košice.
Reprezentácia.
V slovenskom drese odohral 14 zápasov, strelil 2 góly. Zúčastnil sa majstrovstiev sveta hráčov do 20 rokov v roku 2009, kde Slovensko skončilo na štvrtom mieste.
Železničná stanica Bratislava-Nivy

Železničná stanica Bratislava - Nivy (v období 18401962 "Bratislava-Nové Mesto") je bývalá železničná stanica v mestskej časti Nivy v Bratislave. V rovnakej lokalite sa výhľadovo počíta s vybudovaním novej podpovrchovej železničnej stanice.
Pôvodná stanica sa nachádzala na východnej strane Karadžičovej ul. medzi Bazovou ul. a Mlynskými nivami na trase konskej železnice vedenej od prístavu na Rázusovom nábreží do Svätého Jura, neskôr do Trnavy a Serede. Po prebudovaní na parnú prevádzku sem boli privedené i trate z Petržalky, a Komárna. Vďaka vzniku viacerých priemyselných objektov v oblasti tu vznikla rozsiahla sieť vlečkových koľají, z ktorých torzo poslednej bolo odstránené pri rekonštrukcii ulice Mlynské Nivy počas výstavby novej autobusovej stanice.
Rozširujúcemu sa mestu však úrovňové križovanie sa tratí a ciest spôsobovalo značné komplikácie, čoho následkom bolo vybudovanie koľajového „obchvatu“ mesta medzi Starým mostom cez Prievoz, popri letisku do žst. Predmestie a Hlavnej stanice v 60. rokoch 20. storočia. Rozsah dopravy postupne klesal až do jej úplného zastavenia v roku 1983 a postupného odstránenia koľají a staničnej budovy. Pôvodná trať do Petržalky sa mala využívať na plánovanú rýchlodráhu, v roku 1985 boli práce zastavené a trať sa po Starý most odstránila.
Železnice Slovenskej republiky plánovali obnoviť význam železnice v oblasti vybudovaním trate hlavne pod povrchom zeme, čím by stanica Bratislava-Nivy bola obnovená pod zemou. Projekt bol súčasťou Dopravno-urbanistickej štúdie prepojenia koridorov TEN-T 4, 5 a 17 v Bratislave. V súčasnosti je projekt pozastavený vzhľadom na jeho nerentabilitu.
Obvodný úrad

Obvodný úrad (-termín podľa zákona) alebo obvodný úrad všeobecnej štátnej správy bol na Slovensku od roku 2004 miestny orgán štátnej správy pre oblasť všeobecnej vnútornej správy, živnostenského podnikania, civilnej ochrany a riadenia štátu v krízových situáciách mimo času vojny a vojnového stavu, ktorý bol zodpovedný za jeden územný obvod, tvorený (spravidla) skupinou susediacich okresov (prehľad územných obvodov je uvedený v prílohe k zákonu 515/2003). 
Ako "obvodné úrady" sa nepresne (teda v rozpore s terminológiou použitou v zákone) označovali aj obvodné úrady špecializovanej štátnej správy; tieto existovali paralelne k obvodným úradom všeobecnej štátnej správy. 
Obvodné úrady boli vytvorené k 1.1. 2004 a nahradili dovtedajšie okresné úrady (namiesto niektorých okresných úradov fyzicky vznikli obvodné úrady, namiesto iných len tzv. pracovisko obvodného úradu, iné okresné úrady zanikli). K 1.10.2007 boli navyše zrušené krajské úrady všeobecnej štátnej správy a namiesto nich boli vytvorené tzv. obvodné úrady v sídle kraja, ktorých územným obvodom bol celý kraj, a ktoré prevzali časť ich agendy. K 1.1.2013 obvodné úrady v sídle kraja prevzali aj agendu k tomu dňu zrušených krajských úradov špecializovanej štátnej správy.
K 1.10.2013 boli obvodné úrady zrušené a nahradili ich okresné úrady.
Výsledok hospodárenia za účtovné obdobie

Výsledok hospodárenia (za účtovné obdobie) (staršie hospodársky výsledok (bežného účtovného obdobia), ešte staršie (za socializmu) bilančný zisk alebo súvahový zisk; neformálne zisk (alebo strata), účtovný zisk (alebo účtovná strata), bilančný/súvahový zisk (alebo bilančná/súvahová strata)) je v slovenskom účtovníctve oficiálny názov zostatku na účte Výkazu ziskov a strát. Zodpovedá teda rozdielu účtovných výnosov a účtovných nákladov. Často sa označuje ako VH (výsledok hospodárenia) alebo HV (hospodársky výsledok). 
Ak je kladný zvykne sa neformálne nazývať "(účtovný) zisk", ak je záporný "(účtovná) strata". 
Vyskytuje sa aj ako položka v súvahe (teda bilancii), preto sa nazýva aj "bilančný (súvahový) zisk/strata".
Mimo účtovníctva (vo finančníctve, ekonómii a podobne), ako aj v iných krajinách, sa výsledok hospodárenia bežne nazýva zisk (alebo strata) alebo rôzne inak, pričom v detailoch je často aj odlišne definovaný; napríklad nemusí zahŕňať:
Slovenský výsledok hospodárenia toto všetko zahŕňa.
Zisk (právnických osôb) podľa daňového práva je fakticky (hoci sa ten pojem oficiálne nepoužíva) výsledok hospodárenia upravený o výnimky podľa daňového práva. Tvorí základ dane.
1. hokejová liga SR 2003/2004

1. hokejová liga SR 2003/2004 bola jedenástou sezónou 1. hokejovej ligy. Pred začiatkom sa do súťaže neprihlásilo družstvo HK Dukla Michalovce takže liga mala len 11 účasníkov. Družstvo HK Dukla Michalovce sa tak stalo aj vypadávajúcim tímom. V budúcej sezóne ho nahradilo družstvo HK Trnava.
Víťazom súťaže sa stalo družstvo HK Spartak Dubnica nad Váhom, ktoré vo finále play-off porazilo družstvo MšHK Prievidza 4:3 na zápasy v sérii hranej na 4. víťazné zápasy. Nahradilo tak družstvo MHC Martin v extralige. Prvýkrát v histórii sa táto súťaž hrala systémom play-off.
Základná časť.
Družstvo HK Dukla Michalovce sa do súťaže neprihlásilo, ale prihlásilo sa do 2.hokejovej ligy
Dárius Rusnák

Dárius Rusnák (* 2. december 1959, Ružomberok) je bývalý slovenský hokejový útočník. Odchovanec ŠaHK Banská Bystrica neskôr krátko pôsobil v tíme Spartak BEZ Bratislava. Od roku 1976 do roku 1989 bol hráčom HC Slovan Bratislava s výnimkou sezóny 1987/88 keď hral za HC Dukla Jihlava. Od roku 1989 do konca kariéry bol hráčom KalPa Kuopio vo fínskej lige. V lige odohral 436 zápasov a dal v nich 186 gólov. Draftoval ho tím Philadelphia Flyers v roku 1987 v 11. kole ako 230. v poradí.
Po skončení kariéry trénoval HC Slovan Bratislava. Jeho syn Ondrej je tiež hokejista. V roku 2009 ho uviedli do Siene slávy slovenského hokeja.
Od 1. apríla 2000 pôsobil v Kancelárii prezidenta SR ako vedúci oddelenia pre styk s verejnosťou. V roku 2014 bol obvinený z výtržnosti v kaviarni Prezidentka, kde mal pod vplyvom alkoholu vulgárnymi výrokmi napadnúť dve ženy za to, že sa medzi sebou rozprávali po maďarsky a následne mal fyzicky napadnúť dvojicu mladých mužov, ktorí sa ich zastali. Po tejto afére Kanceláriu prezidenta SR opustil.
Je členom výkonného výboru SZĽH.
Reprezentácia.
Je držiteľom striebornej medaily zo ZOH 1984, Majster sveta 1985, strieborný z MS 1982 – 83. V česko-slovenskom drese zaznamenal 156 štartov dosiahol v nich 68 gólov. Na Majstrovstvách sveta 1985 prispel významným spôsobom k zlatej medaile ako kapitán tímu.
Reprezentoval Československo na Majstrovstvách sveta v ľadovom hokeji hráčov do 20 rokov v rokoch 1978 a 1979, a tiež na Majstrovstvách sveta v ľadovom hokeji v rokoch 1981, 1982, 1983, 1985 a 1986.
Spolupráca s ŠtB.
Podľa registračných protokolov ŠtB archivovaných Ústavom pamäti národa bol v rokoch 19821983 vedený ako agent ŠtB s krycím menom "Daro". Priebehu a charakteru spolupráce Rusnáka aj ďalších vrcholových športovcov sa venuje športový historik Ján Grexa v článku "Šport v tieni ŠtB" (2013) aj epizóda "ŠtB na lade" dokumentárneho cyklu RTVS "ŠtB: Prísne tajné" (2021).
Bitka pri Adrianopole (1205)

Bitka pri Adrianopole bola stretom medzi bulharským cárom Kalojanom a križiakmi vedenými Balduinom I.
Po vzniku Latinského cisárstva si jeho vládca Balduin Flámsky robil nároky na všetky územia patriace predtým Byzancii. To vzbudilo silné obavy v Bulharsku, kde vládol cár Kalojan. V roku 1204 obsadili jeho vojská západné Macedónsko a na jar 1205 vpadli spoločne s Kumánmi do Trácie. Tunajšie pravoslávne obyvateľstvo ich podporilo radom povstaní proti Latinom a dobrovoľne sa poddávalo Kalojanovi. Balduinovi križiaci, ktorí sa postavili na odpor, boli na hlavu porazení pri Adrianopole 14. apríla 1205. Cisár padol do zajatia a nasledujúci rok v ňom za záhadných okolností zahynul, po čom museli križiaci opustiť Tráciu.
Červienka

Červienka (zastarano, nárečovo alebo po česky: "červenka") môže byť:
Úplavica

Úplavica môže byť:
Weilburg

Weilburg je mesto v Hesensku v Nemecku. Má 13 181 obyvateľov (31. 12. 2009).
Jessentuki

Jessentuki () je mesto na juhu Ruska. Nachádza sa v južnej časti Stavropoľského kraja na úpätí Kaukazu, v doline rieky Podkumok, 17 kilometrov od Piatigorsku. Je súčasťou skupiny miest s rekreačným zameraním združených pod názvom Kavkazskie Mineraľnyje Vody. Žije tu 81 714 obyvateľov (2008).
Názov.
Neexistuje oficiálna verzia, ako dostalo Jessentuki svoje meno.
Jedna legenda hovorí o kniežati, ktorému sa narodil chorľavý syn. Po ceste k liečiteľovi sa okúpali v jednom z liečivých prameňov a už na druhý deň začali na hlave dieťaťa rásť čierne vlasy. Preto toto miesto nazvali „Jessen tiuk“, čo v karačajevskom jazyku znamená „čierny vlas“.
Podľa inej verzie sa slovo „sentuk“ prekladá z adygejského jazyka ako „obývané miesto“, prípadne sa slovo odvodzuje od podobne znejúcich slov z iných jazykov kaukazskej oblasti. Podľa ďalšej verzie pochádza názov z mongolského „jisun tug“, teda „deväť zástav“.
Podnebie.
Podnebie je kontinentálne. Letá sú teplé s veľkým počtom horúcich a suchých dní. Priemerná júlová teplota dosahuje 20,4 °C, maximálne sa vyšplhá na 37 °C. Zima je mierna, časté sú odmäky s teplotami nad bodom mrazu, ale niekedy sa vyskytnú aj mrazy do -25 °C. Priemerná januárová teplota dosahuje -4,6 °C.
Kúpele.
Jessentuki sa pokladá za najväčšie a najpopulárnejšie kúpeľné mesto v Rusku, kde sa liečia problémy spojené so zažívacím traktom a pečeňou. Hlavnými liečebnými prostriedkami je viac ako 20 minerálnych prameňov. Mesto má dva veľké kúpeľné parky: Liečebný (dolný) a Park Víťazstva (horný). V parkoch sa nachádzajú pramene minerálnej vody, mnohé liečebné ústavy a sú tu vyznačené chodníky liečebných kúr. Hlavným liečebným faktorom sú slané alkalické pramene Jessentuki-4, Jessentuki-17 a Jessentuki-novaja. Voda z nich sa využíva jednak na pitie, ako aj na kúpanie a inhaláciu. V liečebných metódach sa využíva aj bahno z jazera Tambukan, ktorým sa liečia poruchy pohybového ústrojenstva, nervovej sústavy, ženské aj mužské pohlavné problémy a následky tráum.
K najvýznamnejším miestnym pamätihodnostiam patrí Budova Centrálnej kúpeľnej knižnice, Kúpeľný liečebný park, Galéria minerálneho prameňa č. 17, Bahenný liečebný ústav, Budova Mechanoterapie a iné.
Arrheniova rovnica

Arrheniova rovnica je vzorec na vyjadrenie závislosti rýchlosti chemickej reakcie od teploty.
kde:
Rovnica je pomenovaná po Svante Arrheniusovi.
Maďarské kráľovstvo

Maďarské kráľovstvo () bol štátny útvar v rokoch 1920 – 1946, (spočiatku) na území dnešného Maďarska; v Maďarsku je často vnímaný ako obnovenie Uhorského kráľovstva spred roku 1918. Štát vznikol ako dôsledok Trianonskej zmluvy v dôsledku rozpadu Rakúsko-Uhorska po prvej svetovej vojne.
História.
V roku 1920 maďarský parlament obnovil konštitučnú monarchiu, ale štát viedol v podstate admirál Miklós Horthy, silne pravicový antikomunista. Štát hnaný maďarským nacionalizmom a antisemitizmom od začiatku úzko spolupracoval s fašistickým Talianskom od konca 20. rokov a neskôr aj s Adolfom Hitlerom. Maďarsko malo po celú dobu pomerne zlé vzťahy so svojimi susedmi. Tí v dôsledku maďarského ohrozenia v medzivojnovom období vytvorili tzv. Malú dohodu.
V roku 1938 sa Maďarsko pripojilo k Nemecku s územnými požiadavkami voči Československu a po prvej viedenskej arbitráži 2. novembra 1938 získalo časť územia južného Slovenska a Podkarpatskej Rusi, oblasti so značným zastúpením maďarského etnika. Následne Maďarsko pokračovalo vo vyvolávaní série incidentov na maďarskočeskoslovenskej hranici označovanej ako "„Malá vojna“", ktorá po rozpade Československa vyvrcholila v dňoch 14.23. marca 1939 maďarským obsadením celej Podkarpatskej Rusi a v dňoch 23. marca4. apríla vyvolaním ozbrojeného konfliktu s novovzniknutým Slovenským štátom, po ktorom Slovensko odstúpilo 1 670 km2 svojho územia s približne 40 000 obyvateľmi.
Neskôr Hitler presvedčil Rumunsko, nech prenechá Maďarsku aj časť Transylvánie. Počas druhej svetovej vojny spolupráca s Nemeckom prerástla do vojenského spojenectva. Maďarsko sa pripojilo k nacistickému vpádu do Juhoslávie a po bombardovaní Košíc 26. júna 1941 údajne sovietskymi lietadlami vyhlásilo vojnu ZSSR. Dňa 15. decembra 1941 vyhlásilo Maďarské kráľovstvo vojnu Spojeným štátom americkým, americký Senát následne vyhlásil vojnu Maďarskému kráľovstvu 4. júna 1942.
12. januára 1943 bola v oblasti Voroneže zničená podstatná časť maďarských vojsk pôsobiacich na teritóriu Sovietskeho zväzu. Vojna a najmä jej negatívne dôsledky spôsobili odpor medzi obyvateľstvom a Horthy začal v roku 1944 tajne hľadať spôsob rokovania o prímerí so Spojencami. 19. marca 1944 bolo preto Maďarské kráľovstvo okupované nemeckými vojskami. Po obsadení nacistami došlo k deportáciám Židov do koncentračných táborov.
V októbri 1944 bol Horthy pre pokus o ďalšie rokovanie o mieri so spojencami zatknutý nacistami, na jeho miesto bol dosadený vodca radikálnej fašistickej strany Šípové kríže F. Szálasi. Sovieti, ktorí vstúpili do Maďarského kráľovstva z východu v noci z 21. na 22. decembra 1944 vytvorili v Debrecíne komunistickú vládu. V štáte existovalo aj protinacistické partizánske hnutie. Po vojne sa moci v štáte chopili komunisti.
Národný pamätník na Vítkove

Národný pamätník na Vítkove je funkcionalistický pamätník, ktorý bol postavený v rokoch 1929 – 1932 na vrchu Vítkov v Prahe, podľa projektu Jana Zázvorku. Hlavným účelom malo byť uctenie pamiatky československých legionárov a československého odboja v období 1. svetovej vojny (1914 – 1918), rozšírený bol v rokoch 1946 – 1949. V rokoch 1954 – 1962 tu bolo umiestnené aj mauzóleum Klementa Gottwalda.
Príbeh kopca.
Husiti na Vítkove zaznamenali pod vedením Jana Žižku z Trocnova vojnový úspech: 14. júla 1420 tu porazili križiacke vojsko. Už vtedy bol jeho názov známy takmer storočie. Pomenovaný bol podľa pražského mešťana Vítka z Hory, ktorý tu vlastnil vinice. Najstaršia doložená správa o kopci nad pražským Žižkovom je z roku 1041.
Pomník vlasti.
Myšlienka národného pamätníka, ktorý by na rozdiel od doterajších pripomenutí porážok poukazoval na hrdosť a odvahu českého národa, mala spočiatku rýdzo miestny charakter. V lete 1882 bol z popudu niekoľko sto miestnych občanov založený spolok pre vybudovanie pomníka Jana Žižku v Trocnova na vrchu Žižkove a nebyť budovateľského étosu novej Česko-slovenskej republiky, mohlo byť všetko úplne inak. Veľkolepú nekropolu synov národa, legionárov a osloboditeľov mala socha Jana Žižku iba otvárať. Zároveň sa pamätník stal obľúbeným miestom mnohých Pražanov.
Výstavba pamätníka.
Pri stavbe pamätníka bol v mimoriadnej miere použitý prírodný kameň, najmä žula a mramor domáceho pôvodu.
Architektonické riešenie: Jan Zázvorka.
Umelecká výzdoba: Vincenc Beneš, Josef Malejovský, Otakar Nejedlý, Karel Štípl, Otakar Švec, Jan Štrusa, Max Švabinský a ďalší. Staviteľom bol pan Kružek.
Budova: je orientovaná v osi kopca Vítkov, približne východo-západným smerom, "dĺžka" , "šírka" a "výška" .
INTEGRAL

INTEGRAL (International Gamma Ray Astrophysics Laboratory) je vedecká družica Európskej kozmickej agentúry (ESA). Je určená predovšetkým na snímanie astronomických zdrojov gama žiarenia a je zároveň najcitlivejším astronomickým observatóriom v tejto oblasti spektra. 
INTEGRAL vznikol spoluprácou európskych štátov združených v ESA, ale okrem nich sa na jej vedeckom vybavení podieľali aj USA, Rusko, Česko a Poľsko (posledné dva štáty sú už v súčasnosti členmi ESA). Štart prebehol 17. októbra 2002 z kozmodrómu Bajkonur s nosnou raketou Proton-K. Štvrtý stupeň rakety ho naviedol na veľmi vzdialenú a zároveň výstrednú obežnú dráhu okolo Zeme. Apogeum dráhy INTEGRAL-u leží približne v tretine vzdialenosti Mesiaca od Zeme. Hlavným cieľom misie je vytvoriť podrobnú mapu oblohy v gama spektre s vysokým rozlíšením. 
Opis.
INTEGRAL má nepravidelný tvar s dĺžkou 5 metrov a s priečnym rozmerom 3,7 metra. Elektrickú energiu jej zabezpečuje pár solárnych panelov. Orientačný a stabilizačný systém družice zabezpečujú gyroskopy a do roku 2020 jednozložkové hydrazínové trysky. Po neočakávanej poruche v lete 2020 sa trysky prestali používať a ovládanie teleskopu plne prebrali gyroskopy.
Vedecké prístroje
Priebeh letu.
Štart s nosnou raketou Proton-K prebehol 17. októbra 2002 v čase 04:41:00 UT. V čase 04:50:39 UT bola družica navedená na vyčkávaciu dráhu a v čase 05:50:26 na výslednú. 23. októbra prebehla korekcia dráhy za účelom zvýšenia perigea. O deň neskôr sa uskutočnili prvé kalibračné merania a sonda minula Van Allenove radiačné pásy. Do konca októbra prebehli ďalšie tri dráhové korekcie.
Objavy.
Družici INTEGRAL sa podarilo zaznamenať obrovské množstvo zábleskov gama, približne jeden každý deň, a asi 20 premenných gama zdrojov. Za prvé štyri mesiace INTEGRAL získal potrebné údaje na vytvorenie mapy Galaxie v gama spektre. Z údajov družice INTEGRAL možno zistiť zmeny chemického zloženia Galaxie, ktoré sa odohrali v nedávnej minulosti, a to na základe sledovania gama emisií, ktoré vznikajú pri rozpade rádioaktívneho izotopu hliníka. Ďalším objavom sú anihilačné čiary v jadre Galaxie, čo svedčí o prítomnosti antihmoty v jadre Galaxie. Prispela tiež k poznaniu čiernych dier a kvazarov.
Deriváty oxokyselín

Deriváty oxokyselín vznikajú odstránením skupiny z alebo nahradením časti kyslíkatej kyseliny. Medzi deriváty oxokyselín patria:
Ženská štvorhra na Warsaw Open 2009

Ženská štvohra na Warsaw Open 2009 sa hrala ako súčasť Warsaw Open 2009 od 18. do 23. mája 2009. Titul získali Američanky Raquel Kopsová-Jonesová a Bethanie Matteková-Sandsová, ktoré vo finále porazili čínsky pár Jen C’, Čeng Ťie 6-1 6-1. Pre R. Kopsová-Jonesovú to bol tretí a pre B. Sandsovú siedmy titul vo štvorhre na okruhu WTA.
Internationaux de Strasbourg 2009

Internationaux de Strasbourg 2009 bol tenisový turnaj žien, ktorý sa konal v dňoch od 18. do 23. mája 2009 na otvorených antukových dvorcoch v francúzskom meste Strasbourg. Titul v dvojhre žien získala Francúzka Aravane Rezaïová, ktorá vo finále porazila Češku L. Hradeckú. Bol to jej prvý titul v dvojhre na okruhu WTA. Titul vo štvorhre žien získali Francúzka Nathalie Dechyová a Talianka Mara Santangelová, ktoré vo finále porazili francúzsky pár Claire Feuersteinová, Stéphanie Foretzová. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA. 
Víťazi.
Dvojhra žien.
 Aravane Rezaïová vs. Lucie Hradecká 7-62 6-1
Štvorhra žien.
 Nathalie Dechyová / Mara Santangelová vs. Claire Feuersteinová / Stéphanie Foretzová 6-0 6-1
Ženská dvojhra na Internationaux de Strasbourg 2009

Ženská dvojhra na Internationaux de Strasbourg 2009 sa hrala ako súčasť Internationaux de Strasbourg 2009 od 18. do 23. mája 2009. Titul získala Francúzka Aravane Rezaïová, ktorá vo finále porazila Češku L. Hradeckú 7-62 6-1. Bol to jej prvý titul v dvojhre na okruhu WTA.
Ženská štvorhra na Internationaux de Strasbourg 2009

Ženská štvohra na Internationaux de Strasbourg 2009 sa hrala ako súčasť Internationaux de Strasbourg 2009 od 18. do 23. mája 2009. Titul získali Francúzka Nathalie Dechyová a Talianka Mara Santangelová, ktoré vo finále porazili francúzsky pár Claire Feuersteinová, Stéphanie Foretzová 6-0 6-1. Pre N. Dechyovú to bol siedmy a pre M. Santangelovú deviaty titul vo štvorhre na okruhu WTA.
Taktici

Taktici je slovenská hudobná skupina, ktorá vznikla v roku 1977.
História skupiny.
Svoje prvé vystúpenia skupina taktici absolvovala v bratislavskom V-klube. Hrala pôvodné, slovenské melodické optimisticky ladené piesne. Výraznou postavou Taktikov bol jej líder skupiny a spevák Vlado Kolenič. Medzi hity kapely patrili piesne „Priateľ", "Expres na Zlaté piesky", „Desať dekov tresky“, „Telefón“, „Zmrzlina“, „Dáša“, „Vodka“, „Predavačka lángošov“, „Tanečník“, „Blázni“... V roku 1979 dostali Taktici pozvanie na koncertné turné do Anglicka ako predkapela Garryho Glittra. Keď nariadené orgány nepovolili kapele vycestovať, traja členovia: Vlado Kolenič, Július Mikeš a Štefan Peller sa rozhodli emigrovať z Česko-Slovenska do USA. Podľa vtedajších zvykov spoza železnej opony sa stala tvorba emigrantov pre verejnosť zakázanou. 
Po Nežnej revolúcii v roku 1989 prišli navštíviť Slovensko jej bývalý líder a spevák Vlado Kolenič a hráč na bicie, Július Mikeš. O oživenie produkcie skupiny Taktici sa snažila slovenská kapela Nový Al-bum, ktorá hrávala cover-verzie jej hitov. Po roku 2000 vydala dva albumy s titulom "Nový Al-bum – Taktici". V roku 2004, počas krstu tretieho s názvom "Taktici 2004 The Best of", dostala kapela Nový Album od Vlada Koleniča do užívania meno Taktici. Noví Taktici spočiatku hrávali staršie hity, no nahrávajú aj nové piesne,(„Seňorita Margarita“, „Diéta“) ktoré im z Ameriky poslal Vlado Kolenič.
V roku 2005 vyšiel kapele album s názvom "Taktici 2005," na ktorom hosťoval aj Jožo Ráž, ktorý so skupinou naspieval skladbu „Tunel“. Taktici sa v roku 2005 stali predkapelou jedenástich koncertov "Elán Tour 2005". V tomto istom roku sa v ankete "Slávik" skupina Taktici stala „Skokanom roka“. 
Skupina okrem duetu s Jožom Rážom nahrala niekoľko úspešných rádiových singlov: „Seňorita Margarita“, „Láska cez mobil“, či „Diéta“. V roku 2007 kapela nahrala ďalší štúdiový album "Taktici 2007 - „Imidž je nanič, keď ležíš v cintoríne“", na ktorom sa nachádza duet s názvom „Keď ma podvedieš“ s Luckou Vondráčkovou. Na tomto albume je pieseň „Tajné kvapky“, ktorá sa asi po roku od jej vydania na nosiči stala známa vďaka videoklipu venovanému markizáckej moderátorke Marianne Ďurianovej.
Vlado Kolenič v súčasnosti pôsobí ako skladateľ, textár a externý spolupracovník skupiny. V súčasnosti žije v Las Vegas. Je lídrom bigbítovej skupiny Las Vegas Music Machine. Július Mikeš, hráč na bicie nástroje v pôvodnej zostave Taktikov, žije v New Yorku a pôvodný gitarista Štefan Peller žije v New Jersey. 
Jeden z bývalých členov kapely Nový Al-bum, spevák a gitarista Tibor Čech, hrával so skupinami Ventil RG, Lojzo, Zóna A a ExTip. So skupinou si niekedy na dychové nástroje zahrá aj brat gitaristu skupiny Milana Kaliňáka, Robert. V roku 2009 v kapele spieval spevák Patrik Imre (predtým Metalinda , teraz Kabát Revival ).
Pedro Horrillo

Pedro Horrillo celým menom Pedro Horrillo Muñoz (* 27. september 1974, Eibar) je španielsky cyklista, ktorý v súčasnosti preteká za tím Rabobank.
Neštastie.
Dňa 16. mája 2009 počas pretekov Giro de Italia spadol z výšky 60 metrov po tom, ako pri zjazde z Culmine di San Pietro nezvládol riadenie, čím utrpel úraz hlavy a viaceré zlomeniny končatín, kolena, rebier a stavcov. Nie je však v ohrození života.